Porcelain Veneers - Colorado Springs, CO: Broadmoor Dental
Broadmoor Dental Contents Procedures Cosmetic Dentistry Porcelain Veneers (9) Die Psalms van Christus | Ons enigste Troos
(9) Die Psalms van Christus
(1) Die Wet: die belangrike plek van die Wet of Woord in die Ou Testament
In die vorige les (Les 8) het ons gesien hoe ‘n belangrike plek die Wet in Psalm 1 inneem. Die wet van die Here is die Psalmdigter se vreugde, en hy oordink sy wet dag en nag (Ps 1:2). Dit wil sê: Hy leef dag en nag daaruit, dit is sy lewe.
Nou gaan ek u laat sien:
Hoe die Wet soos ‘n groot lyn deur die hele Ou Testament loop (Les 9); en
hoe die Wet soos ‘n groot lyn deur die boek van die Psalms loop (Les 10).
Dit mag vir u ‘n bietjie ingewikkeld klink, maar dit is regtig baie maklik. Dit sal julle ook help om die Psalms goed te verstaan. Die Psalms sing van die HERE se mooi Wet en die hele Ou Testament gaan oor die mooi Wet.
Nog een uitermate belangrike opmerking: Met Wet word nie net die Tien Gebooie bedoel nie. Die woord wat hier vir Wet gebruik word, beteken eintlik Lewensleiding. Dit is die Wysvinger van God, wat vir ons met die vinger wys: Daar is die Weg. Daar is die Weg of Woord waarop julle moet gaan. Die Vinger wys ons op Christus, wat die Weg is. Ons kan Wet ook met Woord vertaal. Die Wet is pure Evangelie.
Volgorde en indeling van die boeke van die Ou Testament
In ons Bybels is Genesis die eerste en Maleagi die laaste boek in die Ou Testament. In die Hebreeuse Bybel is dit egter nie so nie. Daarin is die laaste boek 2 Kronieke.
Ook die volgorde en in indeling van die boeke van die Ou Testament in die Hebreeuse Ou Testament is heeltemal anders as die in ons Bybel.
Ons verdeel die boeke van die Ou Testament soos volg:
die vyf boeke van Moses (Genesis tot Deuteronomium);
die historiese boeke (Josua tot Ester);
die digterlike boeke (Job tot Hooglied – waarby die Psalms dus ingesluit is);
die profete (Jesaja tot Maleagi).
Ons het ons indeling en volgorde gekry by die Griekse vertaling van die Ou Testament, die sogenaamde Septuagint.
Die Jode het die boeke van die Ou Testament egter in die volgende drie dele en volgens hierdie volgorde verdeel:
die Wet (die vyf boeke van Moses: Genesis tot Deuteronomium),
die Profete (Josua, Rigters, Samuel, Konings, Jesaja tot Maleagi) en
die Geskrifte (Psalms, Spreuke, Job, Hooglied, Rut, Klaagliedere, Prediker, Ester, Daniël, Esra, Nehemia, Kronieke).
Jesus gebruik ook hierdie indeling in Lukas 24:44, waar Hy praat van die wet van Moses, die profete en die psalms. Met die psalms word die Geskrifte bedoel en dit word die psalms genoem, omdat die Psalms in die bundel van die Geskrifte voorop staan.
Ook uit Matteus 23:35 (vgl Lk 11:51) kan ons iets aflei oor die volgorde van die boeke van die Ou Testament en die omvang daarvan. Daar praat Jesus van die bloed van Abel (Gen 4:8) tot die bloed van Sagaria (2 Kron 24:20 ev) en dan bedoel Hy: van die begin van die Ou Testament (die eerste boek, naamlik Genesis – die bloed van Abel) tot die einde daarvan (die laaste boek, naamlik Kronieke – die bloed van Sagaria).
Die besondere plek van die Wet in hierdie indeling
As hierdie drie bundels, die Wet, die Profete en die Geskrifte, nader bekyk word, is dit opmerklik watter plek die Wet in die indeling speel:
die Wet eindig met die ernstige vermaning: Israel, hou julle aan die Wet (Deut 26:16 – 33:29);
die Profete begin waar die Wet ophou naamlik met die dringende bevel: Handel nougeset volgens die Wet; dit mag nie uit jou mond wyk nie, maar oorpeins dit dag en nag (Jos 1:7-8);
die Profete eindig met die onderskeid tussen die regverdige en die goddelose (Mal 3:18) en die oproep: Dink aan die wet (Mal 4:4);
die Geskrifte begin waar die Profete geëindig het: met die onderskeid tussen die regverdige en die goddelose (Ps 1) en dat die regverdige die wet van die HERE dag en nag oording (Ps 1:2).
Dit is voorts opvallend hoe gelykluidend Josua 1:7-8 (die begin van die Profete) en Psalm 1:2-3 (die begin van die Geskrifte) is:
“Hierdie wetboek mag nie uit jou mond wyk nie; maar bepeins dit dag en nag, sodat jy nougeset kan handel volgens alles wat daarin geskrywe staan; want dan sal jy in jou weëvoorspoedig wees” (Jos 1:8);
“Maar sy behae is in die wet van die HERE, en hy oordink sy wet dag en nag … en alles wat hy doen, voer hy voorspoedig uit” (Ps 1:2-3).
This entry was posted on Maart 9, 2017, in Psalms. Bookmark the permalink.	Lewer kommentaar
← (8) Die Psalms van Christus
(10) Die Psalms van Christus →
Genade-haat tot ewig-sterwens toe, genade-liefde tot ewig-lewens toe
Reformasie 500 en Kohlbrugge: Wat moet ek doen om salig te word? Niks nie!
(14) Die Psalms van Christus
Argiewe Kies Maand Oktober 2017 Mei 2017 Maart 2017 Februarie 2017 Januarie 2017 Desember 2016 November 2016 Oktober 2016 Junie 2016 Mei 2016 April 2016 Maart 2016 Februarie 2016 Januarie 2016 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Desember 2014 Augustus 2014 Mei 2014 Oktober 2013 September 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010
Genade-haat tot ewig-sterwens toe, genade-liefde tot ewig-lewens toe enigstetroos.com/2017/10/30/gen… 1 month ago
Tweeling: youtu.be/MLyOLbY0XBc?a via @YouTube 1 month ago
Reformasie 500 en Kohlbrugge: Wat moet ek doen om salig te word? Niks nie! enigstetroos.com/2017/10/27/ref… 1 month ago
(14) Die Psalms van Christus enigstetroos.com/2017/05/31/14-… 6 months ago
(13) Die Psalms van Christus enigstetroos.com/2017/05/17/13-… 7 months ago